Vooruitsig vir Suid-Afrikaanse tafeldruif industrie in Asië - KLK
Vooruitsig vir Suid-Afrikaanse tafeldruif industrie in Asië
Die Suid-Afrikaanse tafeldruif industrie beoog om oor die volgende vyf jaar verhoogde toegang te verkry tot die Asiese mark deur ooreenkomste in Suid-Korea en die in die Filippyne te verseker.
Willem Bestbier, hoof uitvoerende beampte van die Suid-Afrikaanse Tafeldruif Industrie (SATI), het tydens 'n viruele tafeldruif- en gedroogde druif informasie sessie aangekondig dat die Suid-Afrikaanse industrie op die regte pad is met ontwikkeling in Asië en die Verre Ooste. Die informasie sessie was aangebied deur die Suid-Afrikaanse Vereniging vir Enologie en Wingerdkunde, en SATI.
Toegang tot die Vietnamese mark is in November 2019 verseker deur voordelige verkoelingsmaatreëls. Daar word voorspel dat Suid-Korea en die Filippyne onder dieselfde maatreëls ontsluit kan word teen 2021/2022. Verder ondersoek die regering ook die moontlikheid van gunstiger voorwaardes ten opsigte van uitvoer tariewe van tafeldruiwe na China.
Bestbier sê die industrie beoog om deur middel van 'n drie jaar bebarkingsveldtog die mark in China verder te ontwikkel om sodoende 'n verdere tien-miljoen bokse druiwe uit te voer na China. Suid-Afrika voer die afgelope twee seisoene tussen 3 miljoen en 3,5 miljoen bokse druiwe uit na China, elk met 'n gemiddelde gewig van 4,5 kilogram per boks.
Die hoof uitvoerende beampte van Agbiz, Dr John Purchase, het ook tydens die virtuele informasie sessie bygevoeg dat die Verre Ooste en Asië toenemend belangrik word, omdat die wêreld se ekonomiese mag besig is om te skyf van die weste na die ooste.
Lees meer op Farmer's Weekly.
PreviousPrevious post:Bestuur somerparasiete sóNextNext post:Kalahari-Askham Meatmaster veiling behaal groot sukses